CELEX: 52011PC0185
Language: lt
Date: 2011-04-06
Title: Pasiūlymas TARYBOS SPRENDIMAS dėl Europos Sąjungos pozicijos Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizaciją

|

52011PC0185

/* KOM(2011) 185 galutinis - NLE 2011/0077 */  Pasiūlymas TARYBOS SPRENDIMAS dėl Europos Sąjungos pozicijos Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizaciją  

	[pic] | EUROPOS KOMISIJA |Briuselis, 2011.4.6KOM(2011) 185 galutinis2011/0077 (NLE)PasiūlymasTARYBOS SPRENDIMASdėl Europos Sąjungos pozicijos Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizacijąAIŠKINAMASIS MEMORANDUMAS1. PASIŪLYMO APLINKYBĖSVanuatu Respublikos stojimo į PPO sąlygų apžvalgaI. ĮŽANGAPasaulio prekybos organizacijos (PPO) narės ir Vanuatu Respublika pasiekė baigiamąjį derybų dėl Vanuatu stojimo į šią organizaciją sąlygų etapą. Derybos, prasidėjusios 1995 m. Vanuatu pateikus prašymą prisijungti prie PPO, truko daug metų. 2001 m. baigė stojimo derybas ir tuo metu Europos bendrija oficialiai priėmė stojimo priemonių paketą. Tačiau vėliau Vanuatu paprašė daugiau laiko stojimo priemonių paketui apsvarstyti. 2008 m. Vanuatu Respublika paskelbė, kad yra pasirengusi atnaujinti stojimo procesą. Todėl nuo 2009 m. vyko techninis darbas, siekiant atnaujinti 2001 m. priimtą stojimo priemonių paketą. Vanuatu prašymas dėl stojimo į PPO buvo išnagrinėtas pagal 2002 m. gruodžio 10 d. PPO Generalinės tarybos sprendime dėl mažiausiai išsivysčiusių šalių stojimo išdėstytas gaires ir dabar, prieš ES oficialiai pritariant Vanuatu stojimui, turi būti priimtas Tarybos sprendimas, kuriuo patvirtinamos Vanuatu stojimo sąlygas.Toliau pateikiama stojimo sąlygų santrauka.II. VANUATU STOJIMO Į PPO SĄLYGŲ SANTRAUKA PAGAL SEKTORIUSVanuatu galutinių apribotųjų normų (toliau – GAN) vidurkis yra apie 40 proc. Daugumos pramonės ir žemės ūkio sektorių, išskyrus kelias išimtis, galutinių apribotųjų normų vidurkis taip pat yra 40 proc.Iš 5060 Vanuatu tvarkaraščio tarifų eilučių tik 98 nepasieks savo GAN stojimo metu ir vėliau joms bus nustatytas įgyvendinimo laikotarpis. Iš 98 eilučių 52 eilutės bus sumažintos iki galutinių apribotųjų normų 2011 m. sausio 1 d., 45 eilutės (įskaitant vynus ir spiritinius gėrimus) bus sumažintos iki galutinių apribotųjų normų 2013 m. sausio 1 d. ir viena eilutė (alus) bus sumažinta iki galutinių apribotųjų normų 2015 m. sausio 1 d.Šis tarifų dydžių vidurkis yra gana pagrįstas atsižvelgiant į Vanuatu kaip mažiausiai išsivysčiusios šalies statusą, mažą šalies dydį, ekonomikos pažeidžiamumą ir salos izoliuotumą. Pagal ankstesnę ES praktiką dėl mažiausiai išsivysčiusių šalių, tokie tarifų dydžiai laikomi pagrįstais panašaus ekonominio išsivystymo šalims. Kaip AKR grupės Ramiojo vandenyno grupės narė, Vanuatu Respublika dalyvauja derybose dėl išsamaus EPS.Pramoninės prekės-  Ne žemės ūkio produktų GAN vidurkis yra 39,6 proc.-  Daugumos pramonės sektorių tarifų vidurkis yra 40 proc.; kai kurių tarifų eilučių – net 65 proc. (cheminės medžiagos, tekstilė, popierius ir mašinų įranga).-  Didžiausi vidutiniai tarifų dydžiai yra baldų ir žaislų sektoriuje (galutiniai apribotieji tarifai viršija 60 proc.).-  Tik vaistų (be muito) ir medicinos įrangos produktų vidutiniai tarifų dydžiai yra mažesni nei 10 proc.Žemės ūkio prekės-  Žemės ūkio prekių GAN vidurkis yra 42,8 proc.-  Didžiausias GAN žemės ūkio sektoriuje yra 75 proc. (mineralinis vanduo ir alus). Šviežių daržovių ir žuvies GAN yra 65 proc. Tabako galutinės apribotosios normos taip pat didelės – 55 proc.PaslaugosAtsižvelgiant į mažiausiai išsivysčiusios šalies statusą, labai palankiai vertinamas Vanuatu konkrečių įsipareigojimų paslaugų srityje sąrašas. Vanuatu prisiims įsipareigojimus dėl patekimo į rinką ir nacionalinių sąlygų įvairiuose paslaugų sektoriuose, įskaitant laisvąsias profesijas, komunikacijos paslaugas (paštas ir telekomunikacijos), statybos, platinimo, švietimo, aplinkos apsaugos, finansų, turizmo ir oro transporto paslaugas.Įsipareigojimai pagal protokoląBaigiamajame daugiašaliame stojimo proceso etape PPO narės siekė bendrai užtikrinti, kad Vanuatu prekybos įstatymai ir institucijos iš esmės atitiktų PPO taisykles ir susitarimus, šias nuostatas išdėstydamos Stojimo protokole ir Darbo grupės ataskaitoje. ES ypač svarbūs šie klausimai:Prekybos teisėsVanuatu įsipareigojo ne vėliau kaip iki stojimo dienos bet kokio vidaus ar užsienio subjekto prašymu automatiškai ir nedelsiant suteikti verslo leidimus, tuo sudarant sąlygas užsienio ir vidaus subjektui vykdyti prekių importą ir eksportą nedalyvaujant gamyboje ar platinime. Be to, reikėtų sukurti vieną leidimo kategoriją, kad platinimo leidimo turėtojas taip pat galėtų vykdyti importą ir eksportą. Verslo leidimo mokesčiai, pažeidžiantys bet kokį įsipareigojimą nediskriminuoti ir nacionalines sąlygas, turi būti panaikinti. Atitinkami teisės aktai neseniai buvo pakeisti ir įgyvendinti.Vidaus mokesčių taikymas importuiVanuatu įsipareigojo iš visų PPO narių importuojamoms prekėms ir vidaus rinkoje pagamintoms prekėms taikyti vidaus mokesčius visapusiškai laikantis atitinkamų PPO nuostatų ir nediskriminavimo principo.Akcizo muitų lentelė neseniai buvo pakeista, siekiant panaikinti analogiškų ar panašių alkoholinių gėrimų diskriminavimą.Intelektinės nuosavybės teisės2000, 2003 ir 2008 m. Vanuatu priėmė teisės aktus dėl įvairių intelektinės nuosavybės teisių kategorijų, tuo siekdama užtikrinti, kad būtų laikomasi TRIPS susitarimo ir įsipareigojo priimti likusius reikalingus teisės aktus. Ji paprašė iki 2012 m. gruodžio 1 d. suteikti jai pereinamąjį laikotarpį, kad ji galėtų visiškai įvykdyti įsipareigojimus pagal TRIPS susitarimą ir pateikė kiekvieno etapo iki tos datos tvarkaraštį. Vanuatu patvirtino, kad pereinamuoju laikotarpiu pagal galiojančius teisės aktus bus taikomos nacionalinės sąlygos ir didžiausio palankumo statusas.III. REKOMENDACIJAPateikdama Tarybai tvirtinti Vanuatu Respublikos stojimo į PPO sąlygas, Komisija išreiškia nuomonę, kad tai yra ne tik darnus, bet ir plataus masto rinkos atvėrimo įsipareigojimų rinkinys, kuris bus labai naudingas ir Vanuatu, ir jos PPO prekybos partnerėms.2011/0077 (NLE)PasiūlymasTARYBOS SPRENDIMASdėl Europos Sąjungos pozicijos Pasaulio prekybos organizacijos Generalinėje taryboje dėl Vanuatu Respublikos stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmąją pastraipą kartu su 218 straipsnio 9 dalimi,atsižvelgdama į Europos Komisijos pasiūlymą,kadangi:(1) 1995 m. liepos 7 d. Vanuatu Respublikos Vyriausybė pateikė prašymą prisijungti prie Pasaulio prekybos organizacijos steigimo sutarties pagal tos sutarties XII straipsnį.(2) Siekiant susitarti dėl Vanuatu Respublikai ir visoms PPO narėms priimtinų stojimo sąlygų, 1995 m. liepos 11 d. įsteigta Vanuatu stojimo į PPO darbo grupė.(3) Komisija Europos Sąjungos vardu derėjosi dėl išsamaus Europos Sąjungai ypač svarbių Vanuatu Respublikos prisiimamų rinkos atvėrimo įsipareigojimų rinkinio.(4) Šie įsipareigojimai yra įtraukti į Vanuatu Respublikos stojimo į PPO protokolą.(5) Tikimasi, kad stojimas į PPO turės teigiamo ir ilgalaikio poveikio Vanuatu Respublikos ekonominės reformos procesui bei tvariam vystymuisi.(6) Todėl šis Stojimo protokolas turėtų būti patvirtintas.(7) PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje nustatyta, kad kai nevyksta Ministrų konferencijos susirinkimai, jos funkcijas vykdo Generalinė taryba.(8) Todėl būtina nustatyti poziciją, kurios Generalinėje taryboje laikysis Europos Sąjunga,PRIĖMĖ ŠĮ SPRENDIMĄ:Vienintelis straipsnis1. Pozicija, kurios Europos Sąjunga laikysis PPO Generalinėje taryboje dėl Vanuatu Respublikos stojimo į PPO, yra pritarti stojimui.2. Šis sprendimas įsigalioja jį priėmus. Jis skelbiamas Oficialiajame leidinyje.Priimta [...]Tarybos varduPirmininkas